Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: a 220/2002. (X. 24.) Korm. rendelethez
Paragraph Index: 170

1. A képzési cél A képzés célja a tudás alapú információs társadalom értékteremtõ folyamatainak agrár- és az ahhoz kapcsolódó informatikai rendszereinek fejlesztése, e rendszerek fejlesztésének irányítására és üzemeltetésére képes szakemberek kibocsátása. A végzetteknek képesnek kell lenniük az adott valóságos termelési, mûködési, üzleti folyamatok megértésére, modellezésére; az informatikai és információs rendszerek megvalósításának és üzemeltetésének menedzselésére. Meg kell tudniuk fogalmazni a gyorsan fejlõdõ számítástechnika és az átalakuló telekommunikáció együttmûködésén alapuló informatikai rendszerek információs folyamataival kapcsolatos feladatokat. Rendelkezniük kell a megoldásokhoz szükséges modellek megalkotásának, a megoldási algoritmusok kidolgozásának, a megoldási eszközök kialakításának és a megoldási folyamat irányításának képességével. A szakembereknek képesnek kell lenniük az informatikai rendszer és az általa támogatott agrár-, gazdasági, közszolgálati és szakigazgatási rendszerek folyamatai közötti kölcsönhatások megismerésére, az adott területek szakértõivel való együttmûködésre, a szervezéssel kapcsolatos stratégiai és operatív feladatok megfogalmazására és az adott folyamatok szakértõivel együttmûködve a megoldás kidolgozására, az informatikai rendszer menedzselésére. Alkalmasnak kell lenniük az informatikai eszközök és megoldások beszerzési és kihelyezési folyamatainak megtervezésére és irányítására, a kiválasztási kritériumok megfogalmazására.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes